[{"text_idx": "#000003", "text": "Aivar Kulli ajalootund. Aforismikirjanik Nietzsche"}, {"text_idx": "#000004", "text": "15. oktoobril 1844 \u2013 no\u0303nda siis 175 aasta eest \u2013 su\u0308ndis Friedrich Nietzsche, mo\u0303tleja, kes Thomas Manni so\u0303nul \"... koondas endasse ha\u0308mmastavalt ta\u0308ieliku ja keeruka po\u0303iminguna ning viimsete konsekventsideni va\u0308ljaarendatult ko\u0303ik euroopa vaimu ja euroopa kultuuri isea\u0308rasused\"."}, {"text_idx": "#000005", "text": "Ja\u0308tkakem veelgi Thomas Manniga, tsiteerides tema kuulsa essee \"Nietzsche filosoofia meie kogemuse valguses\" (1947) alguslo\u0303ike:"}, {"text_idx": "#000006", "text": "\"Kui 1889. aasta jaanuaris Turinist ja Baselist saabus teade Nietzschet tabanud vaimuha\u0308ireist, kordasid vististi mitmed neist tema veel va\u0308hestest austajatest Euroopa eri paigus, kes hakkasid juba taipama selle inimese saatuse fataalset suurust, omaette Ophelia ahastavat hu\u0308u\u0308atust:"}, {"text_idx": "#000007", "text": "Mis u\u0308lev vaim on kokku varisenud! (\"Hamlet\", 3. vaatus, 1. stseen)."}, {"text_idx": "#000008", "text": "Ning edasi, seal, kus monoloogis hirmsa o\u0303nnetuse u\u0308le kaevatakse ja ko\u0303lab kurbus selle vo\u0303imsa mo\u0303istuse pa\u0308rast, mis on oma hulluses lo\u0303hestunud ja lo\u0303giseb nagu mo\u0303ranenud kirikukell (blasted by ecstasy), on so\u0303nad, mis niivo\u0303rd ta\u0308pselt iseloomustavad Nietzschet, et na\u0308ib, nagu oleksid nad o\u0308eldud just tema kohta, \u2013 me peame eriti silmas seda lo\u0303iku, kus o\u0303nnetu Ophelia, pu\u0308u\u0308des va\u0308ljendada kogu oma a\u0308a\u0308retut austust Hamleti vastu, nimetab teda \"eeskujuks eeskujulike seas\" (The observ'd of all observers), mis Schlegeli to\u0303lkes ko\u0303lab: \"Das Merkziel der Betrachter\". Meie, soovides va\u0308ljendada sama mo\u0303tet, u\u0308tleksime vististi: \"u\u0308letamatult ku\u0308lgeto\u0303mbav\"; ja to\u0303esti, vaevalt leidub terves maailmakirjanduses ning o\u0303ieti kogu inimvaimu arenemise pikas ajaloos nime, millel oleks suuremat ku\u0308lgeto\u0303mbejo\u0303udu kui Sils-Maria eraku nimel. Ning see to\u0303mbejo\u0303ud on la\u0308hedane vo\u0303imule, mida meie u\u0308le omab Shakespeare'i looming, meid la\u0308bi sajandite paeluv kurva taani printsi kuju.\""}, {"text_idx": "#000009", "text": "U\u0308ks Nietzschega seonduvaid paradokse on aga see, et tema mo\u0303jujo\u0303u peamiseks allikaks pole niivo\u0303rd suurejoonelised teoreetilised mo\u0303ttemassiivid, ideed, kontseptsioonid, kui just ilutulestilikuselt sa\u0308hviv, elektriseeriv stiil (\"Mu stiil tantsib,\" on ta o\u0308elnud, ja teisal: \"Ma pole inimene, vaid du\u0308namiit\"), vahel lausa purustavad verbaalsed piitsahoobid, arvukad lo\u0308o\u0308vad aforismid."}, {"text_idx": "#000010", "text": "Nietzsche filosoofia ma\u0308rkso\u0303nadest \u2013 u\u0308liinimene, igavene taastulek, vo\u0303imutahe, nihilism ja selle u\u0308letamine \u2013 on kirjutatud lugematul hulgal traktaate ja pakutud kui ku\u0308llusesarvest erinevaid, ka ta\u0308iesti vastandlikke to\u0303lgendusi1, siinkohal aga tahaksin esitada vaid kimbukese filosoofi enese aforisme, eri aegadel tehtud va\u0308ljakirjutusi tema teostest, mis na\u0308itavad teda nii efektse paradoksimeistrina kui ka harukordselt peene psu\u0308hholoogina. Mo\u0303ned neist mo\u0303tteteradest vo\u0303iksid olla u\u0308sna u\u0308ldtuntud, ent va\u0308a\u0308rivad vahel ikka ja\u0308lle taasmeenutamist."}, {"text_idx": "#000011", "text": "*Mo\u0303istuse jo\u0303udu vo\u0303iks mo\u0303o\u0303ta selle ja\u0308rgi, kui suures koguses to\u0303tt suudab ta taluda, ta\u0308psemalt \u2013 mil ma\u0308a\u0308ral mo\u0303istus on sunnitud to\u0303de lahjendama, varjama, mahendama, summutama, moonutama."}, {"text_idx": "#000013", "text": "*Endast palju ra\u0308a\u0308kida \u2013 seegi vo\u0303ib olla u\u0308ks enese varjamise viise."}, {"text_idx": "#000014", "text": "*Ko\u0303ik surnuksvaikitud to\u0303ed muutuvad mu\u0308rgiseks."}, {"text_idx": "#000015", "text": "*Ko\u0303ik instinktid, mis ei leia va\u0308ljapa\u0308a\u0308su, po\u0308o\u0308rduvad sissepoole \u2013 seda nimetan ma inimese siseelu rikastamiseks, nii kasvab inimeses see, mida hiljem nimetatakse hingeks."}, {"text_idx": "#000016", "text": "*Hing, kes tunneb, et teda armastatakse, ent ise ei armasta, paljastab oma po\u0303hjakihid: ko\u0303ik madalam temas ujub pinnale."}, {"text_idx": "#000017", "text": "*Mehe ja naise u\u0308hesugused tundeelamused on tempolt siiski erinevad \u2013 seepa\u0308rast ei suudagi mees ja naine teineteist kunagi pa\u0308riselt mo\u0303ista."}, {"text_idx": "#000018", "text": "*Mo\u0303te enesetapmisest on tugev rahustav vahend: selle mo\u0303tte toel elatakse rahulikult u\u0308le mo\u0303nedki o\u0303udsed o\u0308o\u0308d."}, {"text_idx": "#000019", "text": "*Kunst pole midagi muud kui ainult kunst. Kunst on meil selleks, et mitte to\u0303e ka\u0308tte surra."}, {"text_idx": "#000020", "text": "*Kui oskame oma su\u0308dametunnistust dresseerida, siis hakkab ta isegi hammustades meid suudlema."}, {"text_idx": "#000022", "text": "*Instinkt on intelligentseim ko\u0303igist seni avastatud intelligentsi liikidest."}, {"text_idx": "#000026", "text": "*Suurte meeste eksimused on austamisva\u0308a\u0308rsed, sest nad on viljakamad kui va\u0308ikeste to\u0303ed."}, {"text_idx": "#000028", "text": "*See, kes vo\u0303itleb koletistega, peaks ette vaatama, et temast endast ei saaks koletis."}, {"text_idx": "#000029", "text": "*Ro\u0303o\u0303m on su\u0308gavam kui vaevlemine."}, {"text_idx": "#000030", "text": "*Mitte tunnete jo\u0303ud, vaid nende kestvus loob suuri inimesi."}, {"text_idx": "#000032", "text": "No\u0303nda ko\u0303neles Zarathustra: raamat ko\u0303igile ja ei kellelegi (tlk. Johannes Palla, redigeerinud Johannes Semper), 1932, kordustru\u0308kid 1993, 2006, 2008"}, {"text_idx": "#000033", "text": "Ecce homo: kuidas saadakse selleks, mis ollakse (tlk. Jaan Undusk), 1996"}, {"text_idx": "#000034", "text": "Antikristus: kristluse needmine (tlk. Tiiu Mikenberg), 2002, kordustru\u0308kid 2007, 2010"}, {"text_idx": "#000035", "text": "Trago\u0308o\u0308dia su\u0308nd (tlk. Anne Lill), 2009"}, {"text_idx": "#000037", "text": "Sealpool head ja kurja: tulevikufilosoofia eelma\u0308ng (tlk. Jaanus Soova\u0308li), 2017"}, {"text_idx": "#000038", "text": "Sarathustra (= No\u0303nda ko\u0303neles Zarathustra, tlk. Ado Grenzstein; poolelija\u0308a\u0308nud to\u0303lge, lo\u0303peb 2. osa peatu\u0308kiga Luuletajatest) \u2013 Olevik 15. 5. 1901, nr 20 \u2013 12. 2. 1902, nr 7"}, {"text_idx": "#000040", "text": "To\u0303est ja valest moraaliva\u0308lises ta\u0308henduses (tlk. Ilmar Vene) \u2013 Kultuurimaa 6., 13., 20. august 1997"}, {"text_idx": "#000051", "text": "1 Mo\u0303nedest Nietzsche filosoofia so\u0303lmprobleemidest olen kirjutanud artiklis \"Nietzsche filosoofia sisaldab kokkuvo\u0303tet O\u0303htumaa vaimuelust\" \u2013 Hommikuleht 26. jaanuar 1994 (pealkirjaga \"Nietzsche o\u0303ppetunnid\" ka minu raamatus \"Kulli pilk\", Tartu 2005, lk 84-87); esitasin seal ka filosoofi enese so\u0303bralikud o\u0303petussso\u0303nad oma lugejaile: \"On u\u0308sna asjatu ja isegi ebasoovitav, et te hakkaksite minu kaitsjaiks vo\u0303i minu vastasteks; vastupidi, teatud hulk uudishimu, mis avaldub na\u0308iteks tundmatut taime na\u0308hes, pluss iroonilis-skeptiline su\u0308venedatahtmine \u2013 sa\u0308a\u0308rane positsioon vo\u0303ikski ehk olla minusse suhtumises ko\u0303ige mo\u0303istlikum.\""}, {"text_idx": "#000055", "text": "Aivar Kulli ajalootund. Lenin ja Trotski"}, {"text_idx": "#000059", "text": "Arvustus. Eluro\u0303o\u0303m, mis su\u0308nnib enesega leppimise vaevast"}, {"text_idx": "#000060", "text": "Mis pooleli? Vastab Linnar Priima\u0308gi"}, {"text_idx": "#000062", "text": "To\u0303nu Viik. Poliitilised emotsioonid \"to\u0303eja\u0308rgsetes\" u\u0308hiskondades"}, {"text_idx": "#000063", "text": "\"Filosoofia su\u0308nd\" avas TLU\u0308 kirjastuse raamatusarja \"Bibliotheca Philosophica\""}, {"text_idx": "#000072", "text": "Piret Raud: hea raamat vo\u0303ib olla ka absoluutselt mitteaktuaalne ja ko\u0303igist teemadest prii"}, {"text_idx": "#000075", "text": "Marika Vaarik: ko\u0303hkluseid mul ei ole"}, {"text_idx": "#000077", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000080", "text": "Arvustus. \"Tume paradiis\": pidu peo pa\u0308rast"}, {"text_idx": "#000085", "text": "Joonas Hellerma: kogemus aitab, aga teisalt ka ohustab sind"}, {"text_idx": "#000088", "text": "Haapsalu kultuurikeskuses avati na\u0308itus aulidest"}, {"text_idx": "#000090", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000091", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000097", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000098", "text": "Arvustus. Zetode \"La\u0308tsi pitto\" on pealkirjale vastav ku\u0308te"}, {"text_idx": "#000099", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000100", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]